อยากทราบว่า แฟนผมกินยาคุมกำเนิดมา3เดือนแล้ว แล้วแฟนมาเปลี่ยนยี่ห้อยาคุมกำเนิดครับ แบบ21เม็ดเหมือนเดิม เริ่มทานแผงใหม่ ตอนทานแผงเก่าหมดล่ะรอ7วันจึงเริ่มทานแผงใหม่ครับ เริ่มทานมาได้5วัน แล้วมีเพศสัมพันธ์กับแฟนแล้วถุงยางแตก จึงหลั่งใน จะทำให้ตั้งครรได้ไหมครับ
สวัสดีค่ะ ยาคุมกำเนิดแบบแผงรายเดือนแบบ 21 เม็ดเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นต้องดูว่าช่วงที่เริ่มทานใช่เป็น 5 วันแรกที่มีประจำเดือนหรือไม่ ถ้าใช่ทานแค่ 5 วันก็มีเพศสัมพันธ์ไม่ป้องกันได้ แต่หากไม่ใช่ อาจจะมีข้อบ่งชี้ในการใช้ยาคุมกำเนิดฉุกเฉินเพื่อป้องกันร่วมกับการกินยาคุมแบบแผงต่อไปอย่างสม่ำเสมอจนครบแผงค่ะ